დიდი სამამულო ომი
დიდი სამამულო ომი (დასავლეთის ქვეყნებში — მეორე მსოფლიო ომის აღმოსავლეთი ფრონტი) — ომი ერთის მხრივ საბჭოთა სოციალისტური რესპუბლიკების კავშირსა (სსრკ) და მეორეს მხრივ სსრკ-ის ტერიტორიაზე შეჭრილ ნაცისტურ გერმანიასა და მის ევროპელ მოკავშირეებს შორის (იტალია, უნგრეთი, რუმინეთი, ფინეთი). წარმოადგენდა მეორე მსოფლიო ომის უმნიშვნელოვანეს და გადამწყვეტ ნაწილს. დასრულდა წითელი არმიის ბერლინში შესვლითა და მესამე რაიხის შეიარაღებული ძალების კაპიტულაციით.